Ek is 'n baie rustige persoon, wat baie goed op my eie regkom, maar soek soms 'n goeie vriend/in om my gedagtes, vreugdes en leed te deel. Daardie tye wanneer jy lus is om 'n vleisie te braai en dit saam met iemand te doen.
Dit maak nie saak hoe sy uiterlike is nie, solank hy mooi van binne is en ook ander mense die mooi in die lewe gun.
Hy moet netjies wees en meestal van dieselfde dinge in die lewe hou as ek. Ons moet saam kan lag, kuier en nog lewe terwyl ons kan, (met ander woorde- nie 'n dooilike stoepsitter wees nie. ☺)
Hy moet nog aktief wees, na homself omsien en 'n goeie sin vir humor hê, asook maklik met ander mense oor die weg kom. Jaloesie sal ook nie deug nie.